text:
 IL-KUMMISSJONI EWROPEA
 Brussell, 1.10.2019
 COM(2019) 448 final
 2019/0210(NLE)
 Proposta għal
 DEĊIŻJONI TAL-KUNSILL
 dwar il-konklużjoni tal-Ftehim fil-forma ta’ skambju ta’ ittri bejn l-Unjoni Ewropea u r-Repubblika Iżlamika tal-Mauritania dwar l-estensjoni tal-Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta’ Sħubija fis-settur tas-sajd bejn il-Komunità Ewropea u r-Repubblika Iżlamika tal-Mauritania, li se jiskadi fil-15 ta’ Novembru 2019
 MEMORANDUM TA’ SPJEGAZZJONI
 1.KUNTEST TAL-PROPOSTA
 •Raġunijiet u għanijiet tal-proposta
 Fit-8 ta’ Lulju 2019, il-Kunsill adotta l-mandat
 1
 li jawtorizza lill-Kummissjoni Ewropea tiftaħ negozjati biex jiġġeddu l-Ftehim ta’ Sħubija fis-settur tas-sajd bejn l-UE u r-Repubblika Iżlamika tal-Mauritania u l-Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta’ Sħubija, li se jiskadi fil-15 ta’ Novembru 2019.
 Dak il-mandat jistipula li jekk in-negozjati dwar Ftehim ġdid ta’ Sħubija dwar is-Sajd Sostenibbli u ta’ Protokoll bejn l-Unjoni Ewropea u r-Repubblika Iżlamika tal-Mauritania jieħdu iktar żmien milli previst, u sabiex jiġi evitat li l-attivitajiet tas-sajd jitwaqqfu għal perjodu twil, il-Kummissjoni jrid ikollha l-possibbiltà taqbel mar-Repubblika Iżlamika tal-Mauritania fuq estensjoni tal-Ftehim u tal-Protokoll attwali għal perjodu massimu ta’ sena, filwaqt li tibqa’ tipprova tilħaq ftehim dwar Ftehim ġdid ta’ Sħubija dwar is-Sajd Sostenibbli skont l-objettivi identifikati fil-mandat.
 Waqt l-ewwel ċiklu ta’ negozjati (li sar bejn it-2 u l-4 ta’ Settembru 2019), in-negozjaturi tal-Unjoni u tar-Repubblika Iżlamika tal-Mauritania qablu li minħabba li dawn in-negozjati huma kumplessi, se jkun hemm bżonn diversi ċikli sabiex dawn jiġu ffinalizzati. Għalhekk, iż-żewġ Partijiet qablu li jestendu l-Protokoll attwali għal perjodu ta’ sena, skont l-għażla prevista fil-mandat tal-Kunsill. Din l-estensjoni hija ddefinita fi Ftehim fil-forma ta’ skambju ta’ ittri li ġie inizjalat fi Brussell fl-4 ta’ Settembru 2019.
 Sabiex jiġi evitat li jiġu interrotti l-attivitajiet tas-sajd tal-flotta Ewropea li taħdem fl-ilmijiet tal-Mauritania, jeħtieġ li d-Deċiżjoni tal-Kunsill li tapprova t-tali Ftehim fil-forma ta’ skambju ta’ ittri tiġi adottata fil-ħin biex iż-żewġ Partijiet ikunu jistgħu jiffirmawh qabel il-15 ta’ Novembru 2019, li hija d-data meta jiskadi l-Protokoll attwali.
 L-għan tal-proposta huwa li tawtorizza l-konklużjoni tal-Protokoll.
 Bħala tfakkira, l-għan tal-Protokoll huwa li joffri opportunitajiet tas-sajd għall-bastimenti tal-Unjoni Ewropea fl-ilmijiet tal-Mauritania filwaqt li jitqiesu l-valutazzjonijiet xjentifiċi disponibbli, b’mod speċjali dawk tal-Kumitat tas-Sajd għall-Atlantiku Ċentrali tal-Lvant (is-CECAF), skont il-pariri xjentifiċi u r-rakkomandazzjonijiet tal-Kummissjoni Internazzjonali għall-Konservazzjoni tat-Tonn tal-Atlantiku (l-ICCAT) u fil-limiti tal-kwantità żejda disponibbli. L-għan huwa wkoll li tissaħħaħ il-kooperazzjoni bejn l-Unjoni Ewropea u r-Repubblika Iżlamika tal-Mauritania sabiex jinħoloq qafas ta’ sħubija biex jiġu żviluppati politika tas-sajd sostenibbli u l-użu responsabbli tar-riżorsi tas-sajd fiż-żona tas-sajd tar-Repubblika Iżlamika tal-Mauritania, fl-interess taż-żewġ partijiet.
 Il-Protokoll jipprevedi opportunitajiet tas-sajd fil-kategoriji li ġejjin:
 –il-kategorija nru 1 — Bastimenti tas-sajd li jistadu għall-krustaċji ħlief għall-awwista u għall-granċ: 5 000 tunnellata u 25 bastiment;
 –il-kategorija nru 2 — Bastimenti tat-tkarkir mingħajr friża u bastimenti tas-sajd bil-konz tal-qiegħ għall-merluzz l-iswed: 6 000 tunnellata u sitt bastimenti;
 –il-kategorija nru 2a — Bastimenti tat-tkarkir mgħammra bi friża użati għas-sajd għall-merluzz l-iswed: 3 500 tunnellata ta’ merluzz, 1 450 tunnellata ta’ klamar u 600 tunnellata ta’ siċċ għal sitt bastimenti;
 –il-kategorija nru 3 — Bastimenti tas-sajd għall-ispeċijiet tal-ħut tal-qiegħ minbarra l-merluzz l-iswed, b’irkaptu ieħor mhux bix-xbieki tat-tkarkir: 3 000 tunnellata u sitt bastimenti;
 –il-kategorija nru 4 — Bastimenti tas-sajd għat-tonn bit-tartaruni: 12 500 tunnellata (tunnellaġġ ta’ referenza) u 25 bastiment;
 –il-kategorija nru 5 — Bastimenti tas-sajd għat-tonn bil-qasba u bastimenti tas-sajd bil-konz: 7 500 tunnellata (tunnellaġġ ta’ referenza) u 15-il bastiment;
 –il-kategorija nru 6 — Bastimenti tat-tkarkir mgħammra bi friża użati għas-sajd għall-ħut pelaġiku: 225 000 tunnellata
 2
 u 19-il bastiment;
 –il-kategorija nru 7 — Bastimenti tas-sajd għall-ħut pelaġiku frisk: 15 000 tunnellata (li jitnaqqsu mill-ammont tal-kategorija nru 6 jekk jintużaw) u żewġ bastimenti.
 •Konsistenza mad-dispożizzjonijiet eżistenti fil-qasam ta’ politika
 Skont il-prijoritajiet tar-riforma tal-politika tas-sajd
 3
 , il-Protokoll joffri opportunitajiet tas-sajd għall-bastimenti tal-Unjoni fl-ilmijiet tal-Mauritania skont l-aqwa parir xjentifiku disponibbli u filwaqt li jħares ir-rakkomandazzjonijiet tal-Kummissjoni Internazzjonali għall-Konservazzjoni tat-Tonn tal-Atlantiku (l-ICCAT). Il-Protokoll jippermetti wkoll lill-Unjoni Ewropea u lill-Mauritania jaħdmu aktar mill-qrib bejniethom biex jippromwovu l-użu responsabbli tar-riżorsi tas-sajd fl-ilmijiet tal-Mauritania u jippermettilhom jappoġġaw l-isforzi tal-Mauritania biex tiżviluppa s-settur tas-sajd tagħha, fl-interess taż-żewġ partijiet.
 L-attività ekonomika li se tinħoloq fis-settur tas-sajd fil-Mauritania, għalkemm se tkun fil-livell lokali, se tgħin biex jiġu miġġielda r-raġunijiet ewlenin tal-migrazzjoni irregolari.
 •Konsistenza ma’ politiki oħra tal-Unjoni
 In-negozjar ta’ Protokoll ġdid tal-Ftehim ta’ Sħubija fis-settur tas-sajd mar-Repubblika Iżlamika tal-Mauritania jidħol fil-qafas tal-azzjoni esterna tal-UE mal-pajjiżi AKP, u jqis b’mod partikulari l-għanijiet tal-Unjoni fil-qasam tal-ħarsien tal-prinċipji demokratiċi u tad-drittijiet tal-bniedem.
 2.BAŻI ĠURIDIKA, SUSSIDJARJETÀ U PROPORZJONALITÀ
 •Bażi ġuridika
 Il-bażi ġuridika magħżula hija t-Trattat dwar il-Funzjonament tal-Unjoni Ewropea, li l-Artikolu 43(2) tiegħu jistabbilixxi l-politika komuni tas-sajd, l-Artikolu 218(6)(a)(v) tiegħu jistabbilixxi l-istadju kkonċernat tal-proċedura ta’ negozjar u ta’ konklużjoni tal-ftehimiet bejn l-Unjoni u pajjiżi terzi u l-Artikolu 218(7) tiegħu jipprevedi d-dispożizzjonijiet marbutin mal-awtorizzazzjoni tal-emendi tal-Protokoll.
 •Sussidjarjetà (għall-kompetenza mhux esklużiva)
 Il-proposta tidħol fl-ambitu tal-kompetenza esklużiva tal-Unjoni Ewropea.
 •Proporzjonalità
 Il-proposta hija proporzjonata mal-għan li jiġi stabbilit qafas ta’ governanza ġuridika, ambjentali, ekonomika u soċjali għall-attivitajiet tas-sajd li l-bastimenti tal-Unjoni jwettqu fl-ilmijiet ta’ pajjiżi terzi, kif stabbilit fl-Artikolu 31 tar-Regolament li jistabbilixxi l-politika komuni tas-sajd. Hija tikkonforma ma’ dawk id-dispożizzjonijiet, kif ukoll mad-dispożizzjonijiet dwar l-għajnuna finanzjarja lil pajjiżi terzi stabbiliti fl-Artikolu 32 ta’ dak ir-Regolament.
 L-estensjoni b’sena tal-qafas stabbilit bil-Protokoll li se jiskadi fil-15 ta’ Novembru 2019 hija konformi mal-mandat li ngħata mill-Kunsill biex tiġi żgurata l-kontinwità tal-attivitajiet tas-sajd tal-flotta Ewropea li taħdem fl-ilmijiet tal-Mauritania.
 3.RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT
 •Evalwazzjonijiet ex post/kontrolli tal-idoneità tal-leġiżlazzjoni eżistenti
 Saru konsultazzjonijiet mal-partijiet ikkonċernati fil-kuntest tal-evalwazzjoni tal-Protokoll għall-2015 sal-2019. Saru konsultazzjonijiet ukoll mal-esperti mill-Istati Membri waqt laqgħat tekniċi. Minn dawn il-konsultazzjonijiet ħareġ li jkun ta’ benefiċċju li jiġġedded il-Protokoll tas-Sajd mar-Repubblika Iżlamika tal-Mauritania.
 •Konsultazzjonijiet mal-partijiet ikkonċernati
 L-Istati Membri, ir-rappreżentanti tas-settur, l-organizzazzjonijiet internazzjonali tas-soċjetà ċivili kif ukoll l-amministrazzjoni tas-sajd u r-rappreżentanti tas-soċjetà ċivili tal-Mauritania ġew ikkonsultati fil-kuntest tal-evalwazzjoni. Saru wkoll konsultazzjonijiet fil-qafas tal-Kunsill Konsultattiv għall-Flotta ta’ Distanzi Twal.
 •Ġbir u użu tal-għarfien espert
 Il-Kummissjoni użat konsulent indipendenti għall-evalwazzjonijiet ex post u ex ante, f’konformità mad-dispożizzjonijiet tal-Artikolu 31(10) tar-Regolament li jistabbilixxi l-politika komuni tas-sajd.
 4.IMPLIKAZZJONI BAĠITARJA
 Il-kontribuzzjoni finanzjarja annwali tal-Unjoni Ewropea hija ta’ EUR 61 625 000, abbażi ta’:
 (a) ammont annwali għall-aċċess tal-kategoriji previsti fil-Protokoll għar-riżorsi tas-sajd ta’ EUR 57 500 000 għall-perjodu tal-estensjoni tal-Protokoll;
 (b) appoġġ għall-iżvilupp tal-politika settorjali tas-sajd tal-Mauritania ta’ EUR 4 125 000 fis-sena għall-perjodu tal-estensjoni tal-Protokoll. Dan l-appoġġ jilħaq l-għanijiet tal-politika nazzjonali b’rabta mal-ġestjoni sostenibbli tar-riżorsi tas-sajd kontinentali u tal-baħar għall-perjodu kollu tal-Protokoll.
 L-ammont annwali għall-approprjazzjonijiet ta’ impenn u għall-approprjazzjonijiet ta’ pagament huwa stabbilit fil-proċedura baġitarja annwali, fosthom għal-linja ta’ riżerva għall-protokolli li jkun għadhom ma daħlux fis-seħħ fil-bidu tas-sena
 4
 .
 L-iskambju ta’ ittri marbut mal-estensjoni jistabbilixxi wkoll klawżola ta’ tnaqqis pro rata f’każ li n-negozjati biex jiġġeddu l-Ftehim ta’ Sħubija u l-Protokoll tiegħu jwasslu biex dawn jiġu ffirmati u, b’hekk, biex dawn jidħlu fis-seħħ qabel ma tiskadi l-estensjoni annwali li l-iskambju ta’ ittri jittratta.
 5.ELEMENTI OĦRA
 •Pjanijiet ta’ implimentazzjoni u arranġamenti dwar il-monitoraġġ, l-evalwazzjoni u r-rappurtar
 L-arranġamenti dwar il-monitoraġġ huma previsti fil-Protokoll li qed jiġi estiż permezz tal-iskambju ta’ ittri.
 2019/0210 (NLE)
 Proposta għal
 DEĊIŻJONI TAL-KUNSILL
 dwar il-konklużjoni tal-Ftehim fil-forma ta’ skambju ta’ ittri bejn l-Unjoni Ewropea u r-Repubblika Iżlamika tal-Mauritania dwar l-estensjoni tal-Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta’ Sħubija fis-settur tas-sajd bejn il-Komunità Ewropea u r-Repubblika Iżlamika tal-Mauritania, li se jiskadi fil-15 ta’ Novembru 2019
 IL-KUNSILL TAL-UNJONI EWROPEA,
 Wara li kkunsidra t-Trattat dwar il-Funzjonament tal-Unjoni Ewropea, u b’mod partikulari l-Artikolu 43(2) flimkien mal-Artikolu 218(6)(a) tiegħu,
 Wara li kkunsidra l-proposta tal-Kummissjoni Ewropea,
 Wara li kkunsidra l-kunsens tal-Parlament Ewropew,
 Billi:
 (1)Skont id-Deċiżjoni tal-Kunsill 2019/.../UE
 5
 , il-Ftehim fil-forma ta’ skambju ta’ ittri dwar l-estensjoni tal-Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta’ Sħubija fis-settur tas-sajd bejn il-Komunità Ewropea u r-Repubblika Iżlamika tal-Mauritania, li se jiskadi fil-15 ta’ Novembru 2019, (minn hawn ’il quddiem imsejjaħ “il-Ftehim fil-forma ta’ skambju ta’ ittri”) ġie ffirmat fil-[daħħal id-data], suġġett għall-konklużjoni tiegħu f’data iktar tard.
 (2)Il-Ftehim fil-forma ta’ skambju ta’ ittri għandu l-għan li jippermetti lill-Unjoni Ewropea u lir-Repubblika Iżlamika tal-Mauritania jkomplu jaħdmu bejniethom biex jippromwovu politika tas-sajd sostenibbli u l-użu responsabbli tar-riżorsi tas-sajd fl-ilmijiet tal-Mauritania u li jippermetti lill-bastimenti tal-Unjoni jwettqu l-attivitajiet tas-sajd tagħhom f’dawn l-ilmijiet.
 (3)Jenħtieġ li l-iskambju ta’ ittri jiġi approvat f’isem l-Unjoni Ewropea,
 ADOTTA DIN ID-DEĊIŻJONI:
 Artikolu 1
 Il-Ftehim fil-forma ta’ skambju ta’ ittri bejn l-Unjoni Ewropea u r-Repubblika Iżlamika tal-Mauritania dwar l-estensjoni tal-Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta’ Sħubija fis-settur tas-sajd bejn il-Komunità Ewropea u r-Repubblika Iżlamika tal-Mauritania, li se jiskadi fil-15 ta’ Novembru 2019, (minn hawn ’il quddiem imsejjaħ “il-Ftehim fil-forma ta’ skambju ta’ ittri”) huwa approvat f’isem l-Unjoni.
 It-test tal-Ftehim fil-forma ta’ skambju ta’ ittri huwa mehmuż ma’ din id-Deċiżjoni.
 Artikolu 2
 Il-President tal-Kunsill għandu jaħtar lill-persuna li għandha s-setgħa tagħmel in-notifika prevista fil-punt (6) tal-Ftehim fil-forma ta’ skambju ta’ ittri f’isem l-Unjoni Ewropea sabiex tesprimi l-kunsens tal-Unjoni Ewropea li tintrabat b’dak il-Ftehim fil-forma ta’ skambju ta’ ittri.
 Artikolu 3
 Din id-Deċiżjoni għandha tidħol fis-seħħ l-għada tal-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.
 Magħmul fi Brussell,
 Għall-Kunsill
 Il-President
 DIKJARAZZJONI FINANZJARJA LEĠIŻLATTIVA
 1.
 QAFAS TAL-PROPOSTA/TAL-INIZJATTIVA
 1.1.
 Titolu tal-proposta/tal-inizjattiva
 Proposta għal Deċiżjoni tal-Kunsill dwar il-konklużjoni tal-Ftehim fil-forma ta’ skambju ta’ ittri dwar l-estensjoni tal-Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta’ Sħubija fis-settur tas-sajd bejn il-Komunità Ewropea u r-Repubblika Iżlamika tal-Mauritania, li se jiskadi fil-15 ta’ Novembru 2019
 1.2.
 Qasam/oqsma ta’ politika kkonċernat(i)
 11 – L-Affarijiet Marittimi u s-Sajd
 11.03 – Kontribuzzjonijiet obbligatorji għall-organizzazzjonijiet reġjonali għall-ġestjoni tas-sajd u għal organizzazzjonijiet internazzjonali oħrajn u għall-ftehimiet dwar is-sajd sostenibbli (l-SFAs)
 11.03.01 – L-istabbiliment ta’ qafas ta’ governanza għall-attivitajiet tas-sajd imwettqin minn bastimenti tas-sajd tal-Unjoni fl-ilmijiet ta’ pajjiżi terzi
 1.3.
 Il-proposta/l-inizjattiva hija dwar:
 ◻ azzjoni ġdida
 ◻ azzjoni ġdida li ssegwi proġett pilota/azzjoni preparatorja
 6
 X l-estensjoni ta’ azzjoni eżistenti
 ◻ fużjoni jew ridirezzjonar ta’ azzjoni waħda jew aktar lejn/ma’ azzjoni oħra jew azzjoni ġdida
 1.4.
 Għanijiet
 1.4.1.
 Għanijiet ġenerali
 In-negozjar u l-konklużjoni ta’ ftehimiet ta’ sħubija dwar is-sajd sostenibbli ma’ pajjiżi terzi jilħqu l-għan ġenerali li l-bastimenti tas-sajd tal-Unjoni Ewropea jingħataw aċċess għal żoni tas-sajd ta’ pajjiżi terzi u li tiġi żviluppata sħubija ma’ dawn il-pajjiżi bil-għan li jissaħħaħ l-użu sostenibbli tar-riżorsi tas-sajd barra l-ilmijiet tal-Unjoni.
 Il-ftehimiet ta’ sħubija dwar is-sajd sostenibbli jiżguraw ukoll il-koerenza bejn il-prinċipji li jirregolaw il-politika komuni tas-sajd u l-impenji meħudin fil-kuntest ta’ politiki Ewropej oħrajn (l-użu sostenibbli tar-riżorsi tal-pajjiżi terzi, il-ġlieda kontra s-sajd illegali, mhux irrappurtat u mhux irregolat (is-sajd IUU), l-integrazzjoni tal-pajjiżi sħab fl-ekonomija globali u governanza politika u finanzjarja aħjar tas-sajd).
 1.4.2.
 Għanijiet speċifiċi
 Għan speċifiku
 Sabiex jingħata kontribut għas-sajd sostenibbli fl-ilmijiet li mhumiex tal-Unjoni, tinżamm preżenza Ewropea fis-sajd fl-ilmijiet imbiegħda u jitħarsu l-interessi tas-settur tas-sajd Ewropew u tal-konsumaturi billi jiġu nnegozjati u konklużi ftehimiet ta’ sħubija dwar is-sajd sostenibbli ma’ Stati kostali, b’mod li jkun konsistenti ma’ politiki Ewropej oħrajn.
 L-attivitajiet tal-ABM/ABB ikkonċernati
 L-affarijiet marittimi u s-sajd, biex jiġi stabbilit qafas ta’ governanza għall-attivitajiet tas-sajd imwettqin minn bastimenti tas-sajd tal-Unjoni Ewropea fl-ilmijiet ta’ pajjiżi terżi (SFAs) (il-linja baġitarja 11.03.01).
 1.4.3.
 Riżultati u impatti mistennija
 Speċifika l-effetti li l-proposta/l-inizjattiva jenħtieġ li jkollha fuq il-benefiċjarji/il-gruppi fil-mira.
 L-estensjoni tal-Protokoll tal-Ftehim eżistenti ta’ sħubija dwar is-sajd tippermetti li jiġi evitat li jiġu interrotti l-attivitajiet tas-sajd tal-bastimenti Ewropej meta l-Protokoll jiskadi fil-15 ta’ Novembru 2019. Hija għandha tapplika għal perjodu massimu ta’ sena sa ma jitlestew in-negozjati biex jiġġedded il-Ftehim ta’ sħubija dwar is-sajd.
 Il-Protokoll jippermetti li jiġi stabbilit qafas ta’ sħubija strateġika dwar is-sajd bejn l-Unjoni Ewropea u r-Repubblika Iżlamika tal-Mauritania. Il-Protokoll se jikkontribwixxi wkoll għal ġestjoni u konservazzjoni aħjar tar-riżorsi tas-sajd, permezz ta’ appoġġ finanzjarju (appoġġ settorjali) għall-implimentazzjoni tal-programmi adottati fil-livell nazzjonali mill-pajjiż sieħeb, b’mod partikulari f’dak li għandu x’jaqsam mal-monitoraġġ u mal-ġlieda kontra s-sajd illegali u mal-appoġġ għas-settur tas-sajd fuq skala żgħira.
 1.4.4.
 Indikaturi tal-prestazzjoni
 Speċifika l-indikaturi għall-monitoraġġ tal-progress u tal-kisbiet.
 Ir-rati tal-użu tal-opportunitajiet tas-sajd (l-użu annwali tal-awtorizzazzjonijiet tas-sajd bħala perċentwali tad-disponibbiltà offruta bil-Protokoll);
 id-data dwar il-qabdiet (il-ġbir u l-analiżi) u l-valur kummerċjali tal-Ftehim;
 il-kontribut għall-impjiegi u għall-valur miżjud fl-Unjoni, kif ukoll għall-istabbilizzazzjoni tas-suq tal-Unjoni (flimkien ma’ ftehimiet ta’ sħubija dwar is-sajd sostenibbli oħrajn);
 il-kontribut għat-titjib tar-riċerka, tal-monitoraġġ u tal-kontroll tal-attivitajiet tas-sajd min-naħa tal-pajjiż sieħeb u tal-iżvilupp tas-settur tas-sajd tiegħu, l-aktar dak fuq skala żgħira.
 1.5.
 Raġunijiet għall-proposta/għall-inizjattiva
 1.5.1.
 Rekwiżit(i) li jridu jiġu ssodisfati fuq terminu qasir jew twil inkluża kronoloġija dettaljata għall-prosegwiment tal-implimentazzjoni tal-inizjattiva
 Hu maħsub li l-iskambju ta’ ittri li jestendi l-Protokoll jibda japplika b’mod provviżorju mid-data tal-iffirmar tiegħu, jiġifieri mis-16 ta’ Novembru 2019, sabiex jiġi evitat li jiġu interrotti l-attivitajiet tas-sajd li jkunu għaddejjin skont il-Protokoll attwali.
 1.5.2.
 Il-valur miżjud tal-involviment tal-Unjoni (dan jista’ jirriżulta minn fatturi differenti, eż. il-gwadann mill-koordinazzjoni, iċ-ċertezza tad-dritt, effettività akbar jew il-kumplimentarjetajiet). Għall-finijiet ta’ dan il-punt, “il-valur miżjud tal-involviment tal-Unjoni” huwa l-valur li jirriżulta mill-intervent tal-Unjoni li jkun addizzjonali għall-valur li kieku kien jinħoloq mill-Istati Membri waħedhom.
 Jekk l-Unjoni ma tikkonkludix Protokoll ġdid, il-bastimenti tal-Unjoni ma jkunux jistgħu jwettqu l-attivitajiet tas-sajd tagħhom, billi l-Ftehim fih klawżola li teskludi l-attivitajiet tas-sajd li ma jsirux fi ħdan il-qafas iddefinit minn protokoll tal-Ftehim. Għalhekk il-valur miżjud huwa espliċitu għall-flotta tal-UE ta’ distanzi twal. Il-Protokoll jipprovdi wkoll qafas għal kooperazzjoni msaħħa bejn l-Unjoni u l-Mauritania.
 1.5.3.
 Tagħlimiet meħudin minn esperjenzi simili fl-imgħoddi
 L-analiżi tal-qabdiet li saru fiż-żona tas-sajd tal-Mauritania fl-imgħoddi u tal-qabdiet li saru dan l-aħħar fil-qafas ta’ protokolli simili f’dan ir-reġjun, kif ukoll il-valutazzjonijiet u l-pariri xjentifiċi disponibbli wasslu biex il-partijiet jistabbilixxu opportunitajiet tas-sajd mogħtija f’termini tal-limitu tal-qbid (f’qabdiet totali permissibbli) jew f’termini tat-tunnellaġġ ta’ referenza għall-kategoriji msemmijin fil-memorandum ta’ spjegazzjoni hawn fuq. L-appoġġ settorjali jqis il-ħtiġijiet f’termini tat-tisħiħ tal-kapaċitajiet tal-amministrazzjoni tas-sajd tal-Mauritania u l-prijoritajiet tal-istrateġija nazzjonali tas-sajd, fosthom, b’mod partikulari, ir-riċerka xjentifika u l-attivitajiet ta’ kontroll u ta’ monitoraġġ tal-attivitajiet tas-sajd.
 1.5.4.
 Kompatibbiltà mal-qafas finanzjarju pluriennali u sinerġiji possibbli ma’ strumenti xierqa oħrajn
 Il-fondi allokati għall-kontribuzzjoni finanzjarja għall-aċċess fil-kuntest tal-Ftehim ta’ Sħubija dwar is-Sajd jikkostitwixxu dħul funġibbli fil-baġit nazzjonali tal-Mauritania. Madankollu, il-fondi allokati għall-appoġġ settorjali jiġu assenjati lill-Ministeru responsabbli għas-sajd (ġeneralment billi jiddaħħlu fil-liġi annwali dwar il-baġit), minħabba li din hija kundizzjoni għall-konklużjoni u għall-monitoraġġ tal-ftehimiet ta’ sħubija dwar is-sajd. Dawn ir-riżorsi finanzjarji huma kompatibbli ma’ sorsi oħrajn ta’ finanzjament mingħand donaturi internazzjonali oħrajn tal-fondi biex jitwettqu proġetti u/jew programmi fil-livell nazzjonali fis-settur tas-sajd.
 1.5.5.
 Valutazzjoni tal-għażliet differenti ta’ finanzjament disponibbli, inkluż l-ambitu għar-riallokazzjoni
 Mhux applikabbli.
 Durata u impatt finanzjarju tal-proposta/tal-inizjattiva
 X durata limitata
 X
 Fis-seħħ mill-2019 sal-2024
 X
 Impatt finanzjarju fl-2020 għall-approprjazzjonijiet ta’ impenn u mill-2019 sal-2021 għall-approprjazzjonijiet ta’ pagament.
 ◻ durata mhux limitata
 Implimentazzjoni b’perjodu ta’ tnedija minn SSSS sa SSSS,
 segwita minn operazzjoni fuq skala sħiħa.
 Mod(i) ta’ ġestjoni ppjanat(i)
 7
 X Ġestjoni diretta mill-Kummissjoni
 X mid-dipartimenti tagħha, inkluż mill-persunal tagħha fid-delegazzjonijiet tal-Unjoni;
 ◻
 mill-aġenziji eżekuttivi
 ◻ Ġestjoni kondiviża mal-Istati Membri
 ◻ Ġestjoni indiretta billi jiġu fdati kompiti ta’ implimentazzjoni baġitarja:
 ◻ lil pajjiżi terzi jew lill-korpi nnominati minnhom;
 ◻ lil organizzazzjonijiet internazzjonali u lill-aġenziji tagħhom (iridu jiġu speċifikati);
 ◻ lill-BEI u lill-Fond Ewropew tal-Investiment;
 ◻ lill-korpi li jissemmew fl-Artikoli 70 u 71 tar-Regolament Finanzjarju;
 ◻ lil korpi tal-liġi pubblika;
 ◻ lil korpi rregolati mil-liġi privata b’missjoni ta’ servizz pubbliku safejn dawn jipprovdu garanziji finanzjarji adegwati;
 ◻ lil korpi rregolati mil-liġi privata ta’ Stat Membru li jkunu fdati bl-implimentazzjoni ta’ sħubija pubblika-privata u li jipprovdu garanziji finanzjarji adegwati;
 ◻ lil persuni fdati bl-implimentazzjoni ta’ azzjonijiet speċifiċi fil-PESK skont it-Titolu V tat-TUE, u identifikati fl-att bażiku rilevanti.
 Jekk jiġi indikat aktar minn mod wieħed ta’ ġestjoni, jekk jogħġbok ipprovdi d-dettalji fit-taqsima “Kummenti”.
 Kummenti
 2.
 MIŻURI TA’ ĠESTJONI
 2.1.
 Regoli ta’ monitoraġġ u ta’ rappurtar
 Speċifika l-frekwenza u l-kundizzjonijiet.
 Il-Kummissjoni (id-Direttorat Ġenerali għall-Affarijiet Marittimi u s-Sajd, flimkien mal-uffiċjal tas-sajd tagħha bbażat fil-pajjiż (f’Nouakchott) se tiżgura monitoraġġ regolari tal-implimentazzjoni tal-Protokoll f’dak li għandu x’jaqsam mal-użu tal-opportunitajiet tas-sajd min-naħa tal-operaturi, mad-data dwar il-qabdiet u mal-ħarsien tal-kundizzjonijiet tal-appoġġ settorjali.
 Barra minn hekk, il-Ftehim ta’ Sħubija dwar is-Sajd jipprevedi mill-inqas laqgħa annwali waħda tal-Kumitat Konġunt, li matulha l-Kummissjoni u l-Mauritania jirrevedu l-implimentazzjoni tal-Ftehim u tal-Protokoll tiegħu u, jekk ikun meħtieġ, jaġġustaw l-ipprogrammar u, jekk ikun il-każ, il-kontribuzzjoni finanzjarja.
 2.2.
 Sistema/i ta’ ġestjoni u ta’ kontroll
 2.2.1.
 Ġustifikazzjoni tal-mod(i) ta’ ġestjoni, tal-mekkaniżmu/i għall-implimentazzjoni tal-finanzjament, tal-modalitajiet ta’ pagament u tal-istrateġija ta’ kontroll proposta
 Ir-riskju identifikat huwa n-nuqqas ta’ użu tal-opportunitajiet tas-sajd mis-sidien tal-bastimenti tal-UE u n-nuqqas ta’ użu jew id-dewmien fl-użu tal-fondi maħsubin għall-finanzjament tal-politika settorjali tas-sajd mill-Mauritania.
 2.2.2.
 Informazzjoni dwar ir-riskji identifikati u s-sistema/i ta’ kontroll intern stabbilita/i għall-mitigazzjoni tagħhom
 Qed jiġi ppjanat djalogu estensiv dwar l-ipprogrammar u l-implimentazzjoni tal-politika settorjali prevista fil-Ftehim u fil-Protokoll. L-analiżi konġunta tar-riżultati wkoll tifforma parti minn dawn il-metodi ta’ kontroll.
 Barra minn hekk, il-Ftehim u l-Protokoll fihom klawżoli speċifiċi għas-sospensjoni tagħhom, skont ċerti kundizzjonijiet u f’ċerti ċirkustanzi.
 2.2.3.
 Stima u ġustifikazzjoni tal-kosteffettività tal-kontrolli (proporzjon tal-“kostijiet tal-kontrolli ÷ il-valur tal-fondi relatati ġestiti”), u valutazzjoni tal-livelli mistennija tar-riskju ta’ żball (mal-ħlas u fl-għeluq)
 2.3.
 Miżuri għall-prevenzjoni ta’ frodi u ta’ irregolaritajiet
 Speċifika l-miżuri ta’ prevenzjoni u ta’ protezzjoni eżistenti jew previsti, eż. mill-Istrateġija Kontra l-Frodi.
 Il-Kummissjoni tintrabat li tistabbilixxi djalogu politiku mar-Repubblika Iżlamika tal-Mauritania u li tikkoordina b’mod regolari ma’ dan il-pajjiż bil-ħsieb li ttejjeb il-ġestjoni tal-Ftehim u tal-Protokoll u li ssaħħaħ il-kontribut tal-Unjoni għall-ġestjoni sostenibbli tar-riżorsi. Kull pagament li l-Kummissjoni tagħmel fil-kuntest ta’ ftehim ta’ sħubija dwar is-sajd huwa suġġett għar-regoli u għall-proċeduri baġitarji u finanzjarji standard tal-Kummissjoni. B’mod partikulari, il-kontijiet bankarji tal-pajjiżi terzi fejn titħallas il-kontribuzzjoni finanzjarja jiġu identifikati bis-sħiħ. Skont il-Protokoll, il-kontribuzzjoni finanzjarja għandha titħallas f’kont tat-Teżor Pubbliku miftuħ mal-Bank Ċentrali tal-Mauritania.
 3.
 IMPATT FINANZJARJU STMAT TAL-PROPOSTA/TAL-INIZJATTIVA
 3.1.
 Intestatura/i tal-qafas finanzjarju pluriennali u linja/i baġitarja/i tan-nefqa affettwata/i
 Linji baġitarji eżistenti
 Skont l-ordni tal-intestaturi tal-qafas finanzjarju pluriennali u tal-linji baġitarji.
 Intestatura tal-qafas finanzjarju pluriennali
 Linja baġitarja
 Tip ta’
 nefqa
 Kontribuzzjoni
 Numru
 Diff./Mhux diff.
 8
 mill-pajjiżi tal-EFTA
 9
 mill-pajjiżi kandidati
 10
 minn pajjiżi terzi
 skont it-tifsira tal-Artikolu 21(2)(b) tar-Regolament Finanzjarju
 11.03.01
 L-istabbiliment ta’ qafas ta’ governanza għall-attivitajiet tas-sajd imwettqin minn bastimenti tas-sajd tal-Unjoni Ewropea fl-ilmijiet ta’ pajjiżi terżi (SFAs)
 Diff.
 LE
 LE
 LE
 LE
 Linji baġitarji ġodda mitlubin
 Skont l-ordni tal-intestaturi tal-qafas finanzjarju pluriennali u tal-linji baġitarji.
 Intestatura tal-qafas finanzjarju pluriennali
 Linja baġitarja
 Tip ta’
 nefqa
 Kontribuzzjoni
 Numru
 Diff./Mhux diff.
 mill-pajjiżi tal-EFTA
 mill-pajjiżi kandidati
 minn pajjiżi terzi
 skont it-tifsira tal-Artikolu 21(2)(b) tar-Regolament Finanzjarju
 [XX.YY.YY.YY]
 IVA/LE
 IVA/LE
 IVA/LE
 IVA/LE
 3.2.
 Impatt finanzjarju stmat tal-proposta fuq l-approprjazzjonijiet
 3.2.1.
 Sommarju tal-impatt stmat fuq l-approprjazzjonijiet operazzjonali
 ◻
 Il-proposta/l-inizjattiva ma teħtieġx l-użu ta’ approprjazzjonijiet operazzjonali
 X
 Il-proposta/l-inizjattiva teħtieġ l-użu ta’ approprjazzjonijiet operazzjonali, kif spjegat hawn taħt:
 f’miljuni ta’ Euro (aġġustati għal tliet pożizzjonijiet deċimali)
 Intestatura tal-qafas finanzjarju
 pluriennali
 In-numru
 2
 Tkabbir sostenibbli: ir-riżorsi naturali
 Id-DĠ: Affarijiet Marittimi u Sajd
 Fl-2019
 Fl-2020
 Fl-2021
 TOTAL
 • Approprjazzjonijiet operazzjonali
 Il-linja baġitarja
 11
 11.0301
 Impenji
 (1a)
 61,625
 61,625
 Pagamenti
 (2a)
 57,500
 4,125
 61,625
 Linja baġitarja
 Impenji
 (1b)
 Pagamenti
 (2b)
 Approprjazzjonijiet ta’ natura amministrattiva ffinanzjati mill-pakkett għal programmi speċifiċi
 12
 Linja baġitarja
 (3)
 TOTAL tal-approprjazzjonijiet
 għad-DĠ Affarijiet Marittimi u Sajd
 Impenji
 =1a+1b +3
 61,625
 61,625
 Pagamenti
 =2a+2b
 +3
 57,500
 4,125
 61,625
 • TOTAL tal-approprjazzjonijiet operazzjonali
 Impenji
 (4)
 61,625
 61,625
 Pagamenti
 (5)
 57,500
 4,125
 61,625
 •TOTAL tal-approprjazzjonijiet ta’ natura amministrattiva ffinanzjati mill-pakkett għal programmi speċifiċi
 (6)
 TOTAL tal-approprjazzjonijiet
 skont l-INTESTATURA <2.>
 tal-qafas finanzjarju pluriennali
 Impenji
 =4+ 6
 61,625
 61,625
 Pagamenti
 =5+ 6
 57,500
 4,125
 61,625
 Jekk il-proposta/l-inizjattiva tolqot iktar minn intestatura operazzjonali waħda, irrepeti t-taqsima ta’ hawn fuq:
 •TOTAL tal-approprjazzjonijiet operazzjonali (l-intestaturi operazzjonali kollha)
 Impenji
 (4)
 Pagamenti
 (5)
 TOTAL tal-approprjazzjonijiet ta’ natura amministrattiva ffinanzjati mill-pakkett għal programmi speċifiċi (l-intestaturi operazzjonali kollha)
 (6)
 TOTAL tal-approprjazzjonijiet
 skont l-INTESTATURI 1 sa 4
 tal-qafas finanzjarju pluriennali
 (Ammont ta’ referenza)
 Impenji
 =4+ 6
 61,625
 61,625
 Pagamenti
 =5+ 6
 57,500
 4,125
 61,625
 Intestatura tal-qafas finanzjarju
 pluriennali
 5
 “Nefqa amministrattiva”
 Din it-taqsima għandha timtela billi tintuża d-“data baġitarja ta’ natura amministrattiva” li qabel kollox trid tiddaħħal fl-
 Anness tad-Dikjarazzjoni Finanzjarja Leġiżlattiva
 (l-Anness V tar-regoli interni), li għandu jittella’ fil-pjattaforma elettronika “DECIDE” għall-finijiet tal-konsultazzjoni bejn is-servizzi.
 f’miljuni ta’ Euro (aġġustati għal tliet pożizzjonijiet deċimali)
 Fl-2019
 Fl-2020
 Fl-2021
 TOTAL
 Id-DĠ: Affarijiet Marittimi u Sajd
 • Riżorsi umani
 • Nefqa amministrattiva oħra
 TOTAL tad-DĠ Affarijiet Marittimi u Sajd
 Approprjazzjonijiet
 TOTAL tal-approprjazzjonijiet
 skont l-INTESTATURA 5
 tal-qafas finanzjarju pluriennali
 (Total ta’ impenji = Total ta’ pagamenti)
 f’miljuni ta’ Euro (aġġustati għal tliet pożizzjonijiet deċimali)
 Fl-2019
 Fl-2020
 Fl-2021
 TOTAL
 TOTAL tal-approprjazzjonijiet
 skont l-INTESTATURI 1 sa 5
 tal-qafas finanzjarju pluriennali
 Impenji
 61,625
 61,625
 Pagamenti
 57,500
 4,125
 61,625
 3.2.2.
 Output stmat iffinanzjat b’approprjazzjonijiet operazzjonali
 Approprjazzjonijiet ta’ impenn f’miljuni ta’ Euro (aġġustati għal tliet pożizzjonijiet deċimali)
 Indika l-għanijiet u l-outputs
 ⇩
 Fl-2019
 Fl-2020
 Fl-2021
 TOTAL
 Tip
 13
 Kost medju
 Nru
 Kost
 Nru
 Kost
 Nru
 Kost
 Nru
 Nru totali
 Kost totali
 GĦAN SPEĊIFIKU Nru 1
 14
 ...
 - Aċċess
 Annwali
 11,6
 11,6
 11,6
 58
 - Appoġġ settorjali
 Annwali
 4
 4
 4
 20
 - Output
 Subtotal tal-għan speċifiku Nru 1
 GĦAN SPEĊIFIKU Nru 2...
 - Output
 Subtotal tal-għan speċifiku Nru 2
 TOTALI
 15,6
 15,6
 15,6
 78
 3.2.3.
 Sommarju tal-impatt stmat fuq l-approprjazzjonijiet amministrattivi
 X
 Il-proposta/l-inizjattiva ma teħtieġx l-użu ta’ approprjazzjonijiet ta’ natura amministrattiva.
 ◻
 Il-proposta/l-inizjattiva teħtieġ l-użu ta’ approprjazzjonijiet ta’ natura amministrattiva, kif spjegat hawn taħt:
 f’miljuni ta’ Euro (aġġustati għal tliet pożizzjonijiet deċimali)
 Fis-sena
 N
 15
 Fis-sena
 N+1
 Fis-sena
 N+2
 Fis-sena
 N+3
 Daħħal is-snin kollha li hemm bżonn biex turi d-durata tal-impatt (ara l-punt 1.6)
 TOTAL
 L-INTESTATURA 5
 tal-qafas finanzjarju pluriennali
 Riżorsi umani
 Nefqa amministrattiva oħra
 Subtotal tal-INTESTATURA 5
 tal-qafas finanzjarju pluriennali
 Barra mill-INTESTATURA 5
 16
 tal-qafas finanzjarju pluriennali
 Riżorsi umani
 Nefqa oħra
 ta’ natura amministrattiva
 Subtotal
 barra mill-INTESTATURA 5
 tal-qafas finanzjarju pluriennali
 TOTAL
 L-approprjazzjonijiet meħtieġa għar-riżorsi umani u għal nefqa oħra ta’ natura amministrattiva se jiġu koperti mill-approprjazzjonijiet tad-DĠ li diġà jkunu assenjati għall-ġestjoni tal-azzjoni u/jew li diġà jkunu ġew riassenjati fid-DĠ, flimkien, jekk ikun meħtieġ, ma’ kwalunkwe allokazzjoni addizzjonali li tista’ tingħata lid-DĠ tal-ġestjoni skont il-proċedura annwali ta’ allokazzjoni u fid-dawl tal-limitazzjonijiet baġitarji.
 3.2.3.1.
 Rekwiżiti stmati ta’ riżorsi umani
 X
 Il-proposta/l-inizjattiva ma teħtieġx l-użu ta’ riżorsi umani.
 ◻
 Il-proposta/l-inizjattiva teħtieġ l-użu ta’ riżorsi umani, kif spjegat hawn taħt:
 L-istima trid tiġi espressa f’unitajiet ekwivalenti għall-full-time
 Fis-sena
 N
 Fis-sena
 N+1
 Fis-sena N+2
 Fis-sena N+3
 Daħħal is-snin kollha li hemm bżonn biex turi d-durata tal-impatt (ara l-punt 1.6)
 • Pożizzjonijiet fil-pjan ta’ stabbiliment (uffiċjali u aġenti temporanji)
 XX 01 01 01 (Kwartieri Ġenerali u Uffiċċji tar-Rappreżentanza tal-Kummissjoni)
 XX 01 01 02 (Delegazzjonijiet)
 XX 01 05 01/11/21 (Riċerka indiretta)
 10 01 05 01/11 (Riċerka diretta)
 • Persunal estern (f’unità Ekwivalenti għall-Full-Time: FTE)
 17
 XX 01 02 01 (AC, END, INT mill-“pakkett globali”)
 XX 01 02 02 (AC, AL, END, INT u JED fid-delegazzjonijiet)
 XX 01 04 yy
 18
 - fil-Kwartieri Ġenerali
 - fid-Delegazzjonijiet
 XX 01 05 02/12/22 (AC, END, INT - Riċerka indiretta)
 10 01 05 02/12 (AC, END, INT - Riċerka diretta)
 Linji baġitarji oħra (speċifika)
 TOTAL
 XX huwa l-qasam ta’ politika jew it-titolu baġitarju kkonċernat.
 Ir-riżorsi umani meħtieġa se jiġu koperti mill-persunal tad-DĠ li diġà jkun assenjat għall-ġestjoni tal-azzjoni u/jew li diġà jkun ġie riassenjat fid-DĠ, flimkien, jekk ikun meħtieġ, ma’ kwalunkwe allokazzjoni addizzjonali li tista’ tingħata lid-DĠ tal-ġestjoni skont il-proċedura annwali ta’ allokazzjoni u fid-dawl tal-limitazzjonijiet baġitarji.
 Deskrizzjoni tal-kompiti li jridu jitwettqu:
 Uffiċjali u aġenti temporanji
 L-implimentazzjoni tal-Protokoll (il-pagamenti, l-aċċess għall-bastimenti tal-Unjoni fl-ilmijiet tal-Mauritania u l-ipproċessar tal-awtorizzazzjonijiet tas-sajd), it-tħejjija u s-segwitu tal-laqgħat tal-Kumitati Konġunti, it-tħejjija tat-tiġdid tal-Protokoll, l-evalwazzjoni esterna, il-proċeduri leġiżlattivi u n-negozjati.
 Persunal estern
 L-implimentazzjoni tal-Protokoll: il-kuntatt mal-awtoritajiet tal-Mauritania b’rabta mal-aċċess għall-bastimenti tal-Unjoni fl-ilmijiet tal-Mauritania, l-ipproċessar tal-awtorizzazzjonijiet tas-sajd u t-tħejjija u s-segwitu tal-laqgħat tal-Kumitati Konġunti, b’mod partikulari l-implimentazzjoni tal-appoġġ settorjali.
 3.2.4.
 Kompatibbiltà mal-qafas finanzjarju pluriennali attwali
 Il-proposta/l-inizjattiva:
 X
 tista’ tiġi ffinanzjata kompletament permezz ta’ riallokazzjoni fl-intestatura rilevanti tal-Qafas Finanzjarju Pluriennali (il-QFP).
 Dan għandu x’jaqsam mal-użu tal-linja ta’ riżerva (il-Kapitolu 40).
 ◻
 teħtieġ l-użu tal-marġni mhux allokat taħt l-intestatura rilevanti tal-QFP u/jew l-użu tal-istrumenti speċjali ddefiniti fir-Regolament dwar il-QFP.
 Spjega x’inhu meħtieġ, filwaqt li tispeċifika l-intestaturi u l-linji baġitarji kkonċernati, l-ammonti korrispondenti u l-istrumenti li qed jiġi propost li jintużaw.
 ◻
 teħtieġ reviżjoni tal-QFP.
 Spjega x’inhu meħtieġ, filwaqt li tispeċifika l-intestaturi u l-linji baġitarji kkonċernati u l-ammonti korrispondenti.
 3.2.5.
 Kontribuzzjonijiet ta’ partijiet terzi
 Il-proposta/l-inizjattiva:
 X
 ma tipprevedix il-kofinanzjament minn partijiet terzi.
 ◻
 tipprevedi l-kofinanzjament minn partijiet terzi li qed jiġi stmat hawn taħt:
 Approprjazzjonijiet f’miljuni ta’ Euro (aġġustati għal tliet pożizzjonijiet deċimali)
 Fis-sena
 N
 19
 Fis-sena
 N+1
 Fis-sena
 N+2
 Fis-sena
 N+3
 Daħħal is-snin kollha li hemm bżonn biex turi d-durata tal-impatt (ara l-punt 1.6)
 Total
 Speċifika l-korp ta’ kofinanzjament
 TOTAL tal-approprjazzjonijiet kofinanzjati
 3.3.
 Impatt stmat fuq id-dħul
 X
 Il-proposta/l-inizjattiva ma għandha l-ebda impatt finanzjarju fuq id-dħul.
 ◻
 Il-proposta/l-inizjattiva għandha l-impatt finanzjarju li ġej:
 ◻
 fuq ir-riżorsi proprji
 ◻
 fuq id-dħul mixxellanju
 jekk jogħġbok indika jekk id-dħul huwa assenjat għal-linji tan-nefqa ◻
 f’miljuni ta’ Euro (aġġustati għal tliet pożizzjonijiet deċimali)
 Linja baġitarja tad-dħul:
 Approprjazzjonijiet disponibbli għas-sena finanzjarja attwali
 Impatt tal-proposta/tal-inizjattiva
 20
 Fis-sena
 N
 Fis-sena
 N+1
 Fis-sena
 N+2
 Fis-sena
 N+3
 Daħħal is-snin kollha li hemm bżonn biex turi d-durata tal-impatt (ara l-punt 1.6)
 L-Artikolu .............
 Għad-dħul assenjat, speċifika l-linja/i baġitarja/i tan-nefqa affettwata/i.
 Rimarki oħra (eż. il-metodu/il-formula użati għall-kalkolu tal-impatt fuq id-dħul jew kwalunkwe informazzjoni oħra).
 (1)
 Deċiżjoni tal-Kunsill tat-8 ta’ Lulju 2019 li tawtorizza l-ftuħ ta’ negozjati mar-Repubblika Iżlamika tal-Mauritania għall-konklużjoni ta’ Ftehim ta’ Sħubija dwar is-Sajd Sostenibbli u Protokoll li jimplimenta dak il-Ftehim (ST 10231 2019 INIT).
 (2)
 Dan l-ammont jista’ jinqabeż b’10 % mingħajr konsegwenzi għall-kontribuzzjoni finanzjarja mħallsa mill-Unjoni Ewropea b’rabta mal-aċċess.
 (3)
 ĠU L 354, 28.12.2013, p. 22.
 (4)
 Skont il-Ftehim interistituzzjonali dwar il-kooperazzjoni f’materji tal-baġit (bin-numru ta’ referenza 2013/C 373/01).
 (5)
 ĠU L [...], [...], p. [...].
 (6)
 Kif imsemmi fl-Artikolu 58(2)(a) jew (b) tar-Regolament Finanzjarju.
 (7)
 Id-dettalji tal-modi ta’ ġestjoni u r-referenzi għar-Regolament Finanzjarju jinsabu fuq is-sit BudgWeb:
 https://myintracomm.ec.europa.eu/budgweb/EN/man/budgmanag/Pages/budgmanag.aspx
 .
 (8)
 Diff. = Approprjazzjonijiet differenzjati / Mhux diff. = Approprjazzjonijiet mhux differenzjati.
 (9)
 L-EFTA = l-Assoċjazzjoni Ewropea tal-Kummerċ Ħieles.
 (10)
 Il-pajjiżi kandidati u, meta jkun applikabbli, il-pajjiżi kandidati potenzjali mill-Balkani tal-Punent.
 (11)
 Skont in-nomenklatura uffiċjali tal-baġit.
 (12)
 Assistenza teknika u/jew amministrattiva u nefqa li jappoġġaw l-implimentazzjoni ta’ programmi u/jew ta’ azzjonijiet tal-UE (li qabel kienu l-linji “BA”), riċerka indiretta u riċerka diretta.
 (13)
 L-outputs huma l-prodotti u s-servizzi li għandhom jiġu pprovduti (pereżempju l-għadd ta’ skambji ta’ studenti ffinanzjati, l-għadd ta’ kilometri ta’ toroq mibnija, eċċ.).
 (14)
 Kif deskritt fil-punt 1.4.2. “Għan/għanijiet speċifiku/speċifiċi...”.
 (15)
 Is-sena N hija s-sena li fiha tibda l-implimentazzjoni tal-proposta/tal-inizjattiva. Jekk jogħġbok issostitwixxi “is-sena N” bl-ewwel sena ta’ implimentazzjoni prevista (pereżempju l-2021). Agħmel l-istess għas-snin ta’ wara.
 (16)
 Assistenza teknika u/jew amministrattiva u nefqa li jappoġġaw l-implimentazzjoni ta’ programmi u/jew ta’ azzjonijiet tal-UE (li qabel kienu l-linji “BA”), riċerka indiretta u riċerka diretta.
 (17)
 AC = Aġenti Kuntrattwali; AL = Persunal Lokali; END = Esperti Nazzjonali Sekondati; INT = Persunal tal-aġenziji; JED = Esperti Subordinati fid-Delegazzjonijiet.
 (18)
 Sottolimitu għall-persunal estern kopert minn approprjazzjonijiet operazzjonali (li qabel kienu l-linji “BA”).
 (19)
 Is-sena N hija s-sena li fiha tibda l-implimentazzjoni tal-proposta/tal-inizjattiva. Jekk jogħġbok issostitwixxi “is-sena N” bl-ewwel sena ta’ implimentazzjoni prevista (pereżempju l-2021). Agħmel l-istess għas-snin ta’ wara.
 (20)
 Fir-rigward tar-riżorsi proprji tradizzjonali (id-dazji doganali, l-imposti fuq iz-zokkor), l-ammonti indikati jridu jkunu ammonti netti, jiġifieri ammonti grossi wara t-tnaqqis ta’ 20 % tal-kostijiet tal-ġbir.
 ---documentbreak---
 IL-KUMMISSJONI EWROPEA
 Brussell, 1.10.2019
 COM(2019) 448 final
 ANNESS
 li jakkumpanja
 l-Proposta għal DEĊIŻJONI TAL-KUNSILL
 dwar il-konklużjoni tal-Ftehim fil-forma ta’ skambju ta’ ittri bejn l-Unjoni Ewropea u r-Repubblika Iżlamika tal-Mauritania dwar l-estensjoni tal-Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta’ Sħubija fis-settur tas-sajd bejn il-Komunità Ewropea u r-Repubblika Iżlamika tal-Mauritania, li se jiskadi fil-15 ta’ Novembru 2019
 ANNESS — Ftehim fil-forma ta’ skambju ta’ ittri bejn l-Unjoni Ewropea u r-Repubblika Iżlamika tal-Mauritania dwar l-estensjoni tal-Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta’ Sħubija fis-settur tas-sajd bejn il-Komunità Ewropea u r-Repubblika Iżlamika tal-Mauritania, li se jiskadi fil-15 ta’ Novembru 2019
 A. Ittra tal-Unjoni Ewropea
 Sinjuri,
 Bi pjaċir nikkonfermalkom li aħna naqblu mal-arranġamenti interim li ġejjin biex niżguraw li jiġi estiż il-Protokoll li huwa fis-seħħ dal-ħin (mis-16 ta’ Novembru 2015 sal-15 ta’ Novembru 2019), minn hawn ’il quddiem imsejjaħ “il-Protokoll”, li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta’ Sħubija fis-settur tas-sajd bejn il-Komunità Ewropea u r-Repubblika Iżlamika tal-Mauritania, sa ma jitlestew in-negozjati dwar it-tiġdid tal-Ftehim ta’ Sħubija u tal-Protokoll.
 F’dan il-kuntest, l-Unjoni Ewropea u r-Repubblika Iżlamika tal-Mauritania qablu dwar dan li ġej:
 (1)Mis-16 ta’ Novembru 2019 jew minn kull data oħra wara d-data tal-iffirmar ta’ dan l-iskambju ta’ ittri, l-arranġamenti li kienu japplikaw fl-aħħar sena tal-Protokoll qed jiġu estiżi bl-istess kundizzjonijiet għal perjodu massimu ta’ sena.
 (2)Il-kontribuzzjoni finanzjarja tal-Unjoni għall-aċċess tal-bastimenti għall-ilmijiet tal-Mauritania skont l-estensjoni se tkun tikkorrispondi għall-ammont annwali previst fl-Artikolu 2 tal-Protokoll hekk kif emendat mill-Kumitat Konġunt fil-15 u fis-16 ta’ Novembru 2016
 1
 . Dan il-ħlas se jsir f’daqqa sa mhux aktar tard minn tliet xhur wara d-data tal-applikazzjoni provviżorja ta’ dan l-iskambju ta’ ittri.
 (3)L-appoġġ settorjali marbut ma’ dan il-Ftehim ta’ estensjoni jammonta għal EUR 4,125 miljun. Il-Kumitat Konġunt previst fl-Artikolu 10 tal-Ftehim ta’ Sħubija fis-settur tas-sajd se japprova l-ipprogrammar marbut ma’ dan l-ammont skont id-dispożizzjonijiet tal-Artikolu 3(1) tal-Protokoll sa mhux aktar tard minn xahrejn wara d-data tal-applikazzjoni ta’ dan l-iskambju ta’ ittri. Il-kundizzjonijiet imsemmijin fl-Artikolu 3 tal-Protokoll marbutin mal-implimentazzjoni u mal-pagamenti tal-appoġġ settorjali se jkunu japplikaw mutatis mutandis.
 (4)F’każ li n-negozjati biex jiġġeddu l-Ftehim ta’ Sħubija u l-Protokoll tiegħu jwasslu biex dawn jiġu ffirmati u, b’hekk, biex dawn jidħlu fis-seħħ qabel jiskadi l-perjodu ta’ sena stabbilit fil-punt 1 hawn fuq, il-pagamenti tal-kontribuzzjoni finanzjarja msemmijin fil-punti 2 u 3 hawn fuq se jitnaqqsu pro rata temporis. L-ammont korrispondenti li jkun diġà tħallas se jitnaqqas mill-ewwel kontribuzzjoni finanzjarja li tkun dovuta skont il-Protokoll il-ġdid.
 (5)Matul il-perjodu ta’ applikazzjoni ta’ dan il-Ftehim ta’ estensjoni, il-liċenzji tas-sajd se jingħataw fil-limiti stabbiliti fil-Protokoll permezz ta’ imposti jew ta’ ħlasijiet bil-quddiem li se jkunu jikkorrispondu għal dawk stabbiliti fl-Appendiċi 1 tal-Anness 1 tal-Protokoll.
 (6)Dan l-iskambju ta’ ittri se japplika b’mod provviżorju mis-16 ta’ Novembru 2019 jew minn kull data oħra wara li jiġi ffirmat sa ma jidħol fis-seħħ. Huwa għandu jidħol fis-seħħ fid-data meta l-Partijiet jgħarrfu lil xulxin li lestew il-proċeduri meħtieġa għal dak il-għan.
 Napprezza jekk tkunu tistgħu tavżawni li rċevejtu din l-ittra u li taqblu mal-kontenut tagħha.
 Dejjem tagħkom,
 B. Ittra tar-Repubblika Iżlamika tal-Mauritania
 Sinjuri,
 Bi pjaċir nikkonfermalkom li rċevejt l-ittra tagħkom tal-lum li tgħid dan li ġej:
 “Sinjuri,
 Bi pjaċir nikkonfermalkom li aħna naqblu mal-arranġamenti interim li ġejjin biex niżguraw li jiġi estiż il-Protokoll li huwa fis-seħħ dal-ħin (mis-16 ta’ Novembru 2015 sal-15 ta’ Novembru 2019), minn hawn ’il quddiem imsejjaħ “il-Protokoll”, li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta’ Sħubija fis-settur tas-sajd bejn il-Komunità Ewropea u r-Repubblika Iżlamika tal-Mauritania, sa ma jitlestew in-negozjati dwar it-tiġdid tal-Ftehim ta’ Sħubija u tal-Protokoll.
 F’dan il-kuntest, l-Unjoni Ewropea u r-Repubblika Iżlamika tal-Mauritania qablu dwar dan li ġej:
 (1)Mis-16 ta’ Novembru 2019 jew minn kull data oħra wara d-data tal-iffirmar ta’ dan l-iskambju ta’ ittri, l-arranġamenti li kienu japplikaw fl-aħħar sena tal-Protokoll qed jiġu estiżi bl-istess kundizzjonijiet għal perjodu massimu ta’ sena.
 (2)Il-kontribuzzjoni finanzjarja tal-Unjoni għall-aċċess tal-bastimenti għall-ilmijiet tal-Mauritania skont l-estensjoni se tkun tikkorrispondi għall-ammont annwali previst fl-Artikolu 2 tal-Protokoll hekk kif emendat mill-Kumitat Konġunt fil-15 u fis-16 ta’ Novembru 2016
 2
 . Dan il-ħlas se jsir f’daqqa sa mhux aktar tard minn tliet xhur wara d-data tal-applikazzjoni provviżorja ta’ dan l-iskambju ta’ ittri.
 (3)L-appoġġ settorjali marbut ma’ dan il-Ftehim ta’ estensjoni jammonta għal EUR 4,125 miljun. Il-Kumitat Konġunt previst fl-Artikolu 10 tal-Ftehim ta’ Sħubija fis-settur tas-sajd se japprova l-ipprogrammar marbut ma’ dan l-ammont skont id-dispożizzjonijiet tal-Artikolu 3(1) tal-Protokoll sa mhux aktar tard minn xahrejn wara d-data tal-applikazzjoni ta’ dan l-iskambju ta’ ittri. Il-kundizzjonijiet imsemmijin fl-Artikolu 3 tal-Protokoll marbutin mal-implimentazzjoni u mal-pagamenti tal-appoġġ settorjali se jkunu japplikaw mutatis mutandis.
 (4)F’każ li n-negozjati biex jiġġeddu l-Ftehim ta’ Sħubija u l-Protokoll tiegħu jwasslu biex dawn jiġu ffirmati u, b’hekk, biex dawn jidħlu fis-seħħ qabel jiskadi l-perjodu ta’ sena stabbilit fil-punt 1 hawn fuq, il-pagamenti tal-kontribuzzjoni finanzjarja msemmijin fil-punti 2 u 3 hawn fuq se jitnaqqsu pro rata temporis. L-ammont korrispondenti li jkun diġà tħallas se jitnaqqas mill-ewwel kontribuzzjoni finanzjarja li tkun dovuta skont il-Protokoll il-ġdid.
 (5)Matul il-perjodu ta’ applikazzjoni ta’ dan il-Ftehim ta’ estensjoni, il-liċenzji tas-sajd se jingħataw fil-limiti stabbiliti fil-Protokoll permezz ta’ imposti jew ta’ ħlasijiet bil-quddiem li se jkunu jikkorrispondu għal dawk stabbiliti fl-Appendiċi 1 tal-Anness 1 tal-Protokoll.
 (6)Dan l-iskambju ta’ ittri se japplika b’mod provviżorju mis-16 ta’ Novembru 2019 jew minn kull data oħra wara li jiġi ffirmat sa ma jidħol fis-seħħ. Huwa għandu jidħol fis-seħħ fid-data meta l-Partijiet jgħarrfu lil xulxin li lestew il-proċeduri meħtieġa għal dak il-għan.”
 Nikkonfermalkom li l-kontenut tal-ittra tagħkom huwa aċċettabbli għall-Gvern tiegħi.
 L-ittra tagħkom u din l-ittra jikkostitwixxu ftehim skont il-proposta tagħkom.
 Dejjem tagħkom,
 (1)
 Ara d-Deċiżjoni tal-Kummissjoni (UE) 2017/451 tal-14 ta’ Marzu 2017 (ĠU L 69, 15.3.2017, p. 34).
 (2)
 Ara d-Deċiżjoni tal-Kummissjoni (UE) 2017/451 tal-14 ta’ Marzu 2017 (ĠU L 69, 15.3.2017, p. 34).